Teose "Eesti Dünamo ajalugu Eestis" esitlus
06.12.2017
, 17:00
Kolmapäeval, 6. detsembril toimub Tartus Eesti Spordi- ja Olümpiamuuseumis spordiajaloolise teose "Eesti Dünamo ajalugu: I raamat" esitlus.
Raamatu autor HENNO LINN tutvustab raamatut ja jagab autogramme, samuti tervitab kohalviibijaid Eesti Spordiajaloo Seltsi esimees ENN MAINLA.
Raamat on arvatud Eesti Vabariik 100 kingituste hulka. Loe lähemalt:https://www.ev100.ee/et/eesti-dunamo-ajalugu
Raamatu eessõna on kirjutanud tänane EOK president Urmas Sõõrumaa.
Oodatud on kõik spordi- ja ajaloohuvilised. Kohapeal on võimalik osta raamatut autorihinnaga 20.- eurot (tasumine sularahas).
Samuti on väikeses koguses müügil autori esimene teos "Eesti politsei sport läbi ajaloo" (740 lk), 20.- eurot.
Eeltellimusi on võimalik teha lingil: https://goo.gl/forms/dZCps2aQjrKe8bt22
LISAINFO
Teoses (520 lk) kummutatakse allikapõhiste andmete alusel nii mõnigi müüt Nõukogude Eesti ainukesest kapitalistlikult isemajandanud spordiühingust ja selle liikmetest. Tutvustatakse Eesti spordimeditsiini algust Dünamo toel. Lahatakse miilitsa- ja tuletõrjesporti ning sambot ametkondlikus spordis.
Avaldatakse maailma sporditippu tõusnud kuueteistkümne Eesti dünamolase persoonilood, milles jätkub spordiajaloo huvilistele üllatusi. Tutvustatavad autahvlisportlased on (ajastulises järjekorras): maadleja Johannes KOtkas, käija Bruno Junk, kümnevõistleja Uno Palu, ujuja Ulvi Voog, kirimaletaja Tõnu Õim, tennisist Toomas Leius, laskur Matti Jõgi, vibulaskur Virve Holtsmeier, vehkleja Georgi Zažitski, kõrgushüppaja Jüri Tarmak, maanteerattur Aavo Pikkuus, jahilaskur Urmas Saaliste, trekirattur Erika Salumäe, laskesuustaja Kaija Parve, sõudja Jüri Jaanson, kahevõistleja Allar Levandi.
Allikas: https://www.facebook.com/events/194367317791354/